Kolmen toimielimen väliset neuvottelut Euroopan unionin toiminnasta tehdyn sopimuksen 290 ja 291 artiklan soveltamista koskevista ei-sitovista perusteista on saatu päätökseen, jotta voidaan tehdä ero delegoitujen säädösten ja täytäntöönpanosäädösten välillä. Erottelukriteerien lopullinen teksti julkaistiin Euroopan unionin virallisessa lehdessä 3. heinäkuuta 2019.

Komissio antoi 26. helmikuuta 2016 kertomuksen asetuksen (EU) N:o 182/2011 täytäntöönpanosta. Komissio totesi kertomuksessaan, että komiteamenettelyä koskeva yleinen lainsäädäntökehys toimii hyvin. Lisäksi se viittasi poliittiseen ongelmaan, joka aiheutuu siitä, että lausuntoa ei anneta, varsinkaan eräillä hyvin arkaluonteisilla aloilla, kuten muuntogeenisten organismien hyväksyminen. Tämän jälkeen komissio hyväksyi 14. helmikuuta 2017 ehdotuksen Euroopan parlamentin ja neuvoston asetukseksi komitologia-asetuksen (EU) N:o 182/2011 muuttamisesta. Ehdotuksessa esitetään useita kohdennettuja muutoksia muutoksenhakukomitean toimintaan, jotta voidaan ratkaista tilanteet, joissa ei ole annettu lausuntoa arkaluonteisilla aloilla. Tämän asian käsittely ei kuitenkaan tällä hetkellä etene toimielinten välisissä neuvotteluissa.

Komissio antoi tämän sitoumuksen mukaisesti ehdotuksen niiden perussäädösten, joissa säädetään valvonnan käsittävän sääntelymenettelyn käyttämisestä, mukauttamiseksi delegoituihin säädöksiin ja täytäntöönpanosäädöksiin. Lisäksi se antoi toisen ehdotuksen, jossa käsitellään erityisesti oikeusalan perussäädösten mukauttamista. Ensimmäistä säädöstä koskevat toimielinten väliset neuvottelut on saatu osittain päätökseen. Lainsäätäjä hyväksyi 64 perussäädöksen mukauttamisen, mutta neuvotteluja jäljellä olevista säädöksistä ja oikeusalan säädöksistä jatketaan. Kun mukauttaminen kattaa valvonnan käsittävän sääntelymenettelyn ja delegoidut säädökset, asianomaiset komiteat eivät enää osallistu tähän prosessiin ja delegoidut säädökset valmistellaan jatkossa asiantuntijaryhmien avustuksella.

”Toimielimet tunnustavat, että koko voimassa oleva lainsäädäntö on tarpeen mukauttaa Lissabonin sopimuksella käyttöön otettuun lainsäädäntökehykseen ja että erityisesti on tarpeen mukauttaa pikaisesti kaikki perussäädökset, joissa vielä viitataan valvonnan käsittävään sääntelymenettelyyn. Komissio antaa tätä viimeksi mainittua mukauttamista koskevan ehdotuksen vuoden 2016 loppuun mennessä.”

Kuten vuoden 2013 kertomuksessa todettiin, kaikki vanhan komitologiapäätöksen mukaiset komiteamenettelyt, valvonnan käsittävää sääntelymenettelyä lukuun ottamatta, on mukautettu automaattisesti komitologia-asetuksessa säädettyihin uusiin komiteamenettelyihin.

Kertomukseen sisältyy yleiskatsaus komiteamenettelyn kehitykseen vuonna 2018 ja tiivistelmä komiteoiden toiminnasta. Sen ohessa annetaan komission yksiköiden valmisteluasiakirja, jossa on yksityiskohtaisia tilastotietoja yksittäisten komiteoiden toiminnasta.

Komissio esittää yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, annetun asetuksen (EU) N:o 182/2011 , jäljempänä ’komitologia-asetus’, 10 artiklan 2 kohdan mukaisesti vuotta 2018 koskevan kertomuksen komiteoiden työskentelystä.

2.1.Komiteoiden ja kokousten määrä

On tärkeää tehdä ero komiteamenettelyyn osallistuvien komiteoiden ja muiden elinten, erityisesti komission perustamien asiantuntijaryhmien, välille. Viimeksi mainitut antavat komissiolle asiantuntija-apua politiikan ja delegoitujen säädösten valmistelussa ja täytäntöönpanossa, kun taas komiteamenettelyyn osallistuvat komiteat avustavat komissiota sille perussäädöksillä siirretyn täytäntöönpanovallan käytössä. Tämä kertomus koskee ainoastaan komiteamenettelyyn osallistuvia komiteoita. Komiteamenettelyyn osallistuvien aktiivisten komiteoiden määrä ajalla 1. tammikuuta – 31. joulukuuta 2018 on laskettu toiminta-aloittain (ks. taulukko I). Vertailun vuoksi on ilmoitettu myös edellisen vuoden numerotiedot (tilanne 31. joulukuuta 2017). Komiteoiden jaostoja ja eri kokoonpanoja ei ole laskettu omiksi kohdikseen, koska ne kuuluvat ”emokomiteaan”.

TAULUKKO I – Komiteoiden kokonaismäärä

Toimintalohko 2017 2018 AGRI (Maatalous ja maaseudun kehittäminen) 12 11 BUDG (Talousarvio) 2 2 CLIMA (Ilmastotoimet) 5 5 CNECT (Viestintäverkot, sisällöt ja teknologia) 7 7 DEVCO (Kansainvälinen yhteistyö ja kehitysasiat) 5 5 DIGIT (Tietotekniikka) 1 1 EAC (Koulutus ja kulttuuri) 2 2 ECFIN (Talous- ja rahoitusasiat) 1 1 ECHO (Humanitaarinen apu ja pelastuspalvelu) 2 2 EMPL (Työllisyys-, sosiaali- ja osallisuusasiat) 5 5 ENER (Energia) 13 13 ENV (Ympäristö) 30 30 ESTAT (Eurostat) 4 4 FISMA (Rahoitusvakaus, rahoituspalvelut ja pääomamarkkinaunioni) 8 8 FPI (Ulkopolitiikan välineiden hallinto) 4 4 GROW (Sisämarkkinat, teollisuus, yrittäjyys ja pk-yritykset) 42 44 HOME (Muuttoliike- ja sisäasiat) 13 13 JUST (Oikeus- ja kuluttaja-asiat) 23 25 MARE (Meri- ja kalastusasiat) 3 33 MOVE (Liikenne ja liikkuminen) 31 31 NEAR (Naapuruuspolitiikka ja laajentumisneuvottelut) 3 3 OLAF (Euroopan petostentorjuntavirasto) 1 1 REGIO (Alue- ja kaupunkipolitiikka) 1 1 RTD (Tutkimus ja innovointi) 5 7 SANTE (Terveys ja elintarviketurvallisuus) 17 17 SG (Pääsihteeristö) 3* 3* TAXUD (Verotus ja tulliliitto) 11 13 TRADE (Kauppapolitiikka) 13 14 YHTEENSÄ: 267 275

* Mukaan lukien muutoksenhakukomitea (komiteamenettelyrekisterissä muutoksenhakukomitea on sijoitettu pääsihteeristön alaiseksi komiteaksi; käytännössä kaikki asianomaiset yksiköt huolehtivat sen toiminnasta).

Vuonna 2018 komiteamenettelyyn osallistuvat komiteat voitiin yleisesti luokitella sen mukaan, mitä menettelyä ne noudattivat (neuvoa-antava menettely, tarkastelumenettely ja valvonnan käsittävä sääntelymenettely, ks. taulukko II). Komiteat, joissa noudatetaan useampaa kuin yhtä menettelyä, on erotettu omaksi ryhmäkseen komiteoista, joissa noudatetaan vain yhtä menettelyä.

TAULUKKO II – Komiteoiden lukumäärä menettelyittäin

Menettelytyyppi Neuvoa-antava Tarkastelu Valvonnan käsittävä sääntely Noudattaa useampaa menettelyä YHTEENSÄ: AGRI 0 6 0 5 11 BUDG 0 1 0 1 2 CLIMA 0 1 0 4 5 CNECT 0 3 0 4 7 DEVCO 0 2 0 3 5 DIGIT 0 0 0 1 1 EAC 0 1 0 1 2 ECFIN 0 0 0 1 1 ECHO 0 1 0 1 2 EMPL 0 0 0 5 5 ENER 3 5 2 3 13 ENV 0 9 5 16 30 ESTAT 0 2 0 2 4 FISMA 0 1 2 5 8 FPI 0 3 0 1 4 GROW 3 11 4 26 44 HOME 2 7 0 3 12 JUST 7 7 4 7 25 MARE 0 1 0 2 3 MOVE 3 8 4 16 31 NEAR 1 1 0 1 3 OLAF 0 1 0 0 1 REGIO 0 0 0 1 1 RTD 0 6 0 1 7 SANTE 0 7 0 10 17 SG 0 2 0 1 3* TAXUD 1 10 0 2 13 TRADE 3 4 0 7 14 YHTEENSÄ: 23 100 21 130 274

* Mukaan lukien muutoksenhakukomitea.

Komiteoiden määrä ei ole ainoa tapa mitata komiteatason toimintaa. Myös vuonna 2018 järjestettyjen kokousten ja kirjallisten menettelyjen määrä kertoo työskentelyn intensiivisyydestä sekä alakohtaisesti että yksittäisissä komiteoissa (taulukko III).



TAULUKKO III – Kokousten ja kirjallisten menettelyjen määrä

Komiteoiden määrä Kokoukset Kirjalliset menettelyt 2017 2018 2017 2018 AGRI 90 95 17 16 BUDG 4 4 0 1 CLIMA 7 5 2 6 CNECT 17 15 11 12 DEVCO 17 18 9 16 DIGIT 1 2 0 0 EAC 6 6 1 1 ECFIN 3 2 0 0 ECHO 4 4 3 4 EMPL 6 4 1 1 ENER 6 11 5 6 ENV 29 30 13 12 ESTAT 6 5 2 3 FISMA 10 3 18 16 FPI 2 6 0 3 GROW 70 64 34 16 HOME 28 39 29 22 JUST 10 10 5 7 MARE 4 4 10 11 MOVE 54 53 35 31 NEAR 8 9 19 7 OLAF 0 0 0 0 REGIO 1 2 2 0 RTD 57 53 246 218 SANTE 108 100 494 430 SG 8* 6* 1* 0 TAXUD 33 36 29 21 TRADE 27 29 38 24 YHTEENSÄ: 616 620 1 024 880

* Muutoksenhakukomitean kokoukset/kirjallinen menettely.

2.2.Lausuntojen ja täytäntöönpanosäädösten/-toimenpiteiden määrä

Aiempien kertomusten tapaan tässä kertomuksessa esitetään komiteoiden antamien virallisten lausuntojen ja komission niiden johdosta hyväksymien täytäntöönpanosäädösten/-toimenpiteiden kokonaismäärät . Nämä numerotiedot kuvaavat komiteoiden työn konkreettista tuotosta (ks. taulukko IV).

Euroopan parlamentilla ja neuvostolla on komitologia-asetuksen 11 artiklan mukainen valvontaoikeus. Vuonna 2018 Euroopan parlamentti hyväksyi yhdeksän päätöslauselmaa komitologia-asetuksen 11 artiklan perusteella, mutta neuvosto ei antanut yhtään tällaista päätöslauselmaa.

TAULUKKO IV – Lausuntojen ja hyväksyttyjen täytäntöönpanosäädösten/-toimenpiteiden määrä